open-index/open-wikipedia-markdown huggingface dataset:
Jyväskylän Hockey Cats

**Jyväskylän Hockey Cats** on entinen jyväskyläläinen naisjääkiekkoseura. 

**JyHC** perustettiin vuonna 1996. Joukkue tunnetaan myös nimellä **Cats Jyväskylä**. Seuran edustusjoukkue pelasi naisten SM-sarjaa. **Hockey Cats ry** voitti kaudella 2015–2016 Suomen mestaruuden. Joukkue pelasi nimellä JYP Naiset. Kauden päätteeksi seura luopui sarjapaikasta ja lopetti toiminnan. Naisten jääkiekkotoiminta siirtyi Jyvässeudun kiekko ry:n (Jyki) alaisuuteen.

## Lähteet

## Aiheesta muualla
*Seuran kotisivut
Lehtosinilatva

**Lehtosinilatva** (*Polemonium caeruleum*) on monivuotinen ja voimakkaasti tuoksuva puutarha- ja koristekasvi, jota esiintyy myös niityillä ja lehtimetsissä. Nimestään huolimatta se voi olla myös valkokukkainen.

## Koko, ulkonäkö ja kukinta
Täysikasvuisena tämä kukka on pituudeltaan noin 30–80 senttimetriä ja se tarvitsee näin noin neliömetrin tilaa kasvaa. Se lehdet ovat parilehdykkäiset, varsi jäykkä ja pysty, kukinto varren päässä. Lehtosinilatvan kukinta-aika on heinäkuun ja elokuun aikaan. Se kasvaa parhaiten puolivarjoisissa ja osittain kosteissa paikoissa, mutta kasvaa myös savipohjaisessa maassa. Lehtosinilatvan kukintaikä alkaa kahdesta vuodesta, mutta voi kestää montakin vuotta. Lehtosinilatva tulee kylvää joko keväällä tai syksyllä, hyvin muokattuun savi- tai multamaahan. Siemeniä ei tule peittää lainkaan.

## Levinneisyys
Luonnonvaraista lehtosinilatvaa kasvaa Keski- ja Itä-Euroopassa. Suomessa alkuperäisenä luonnonkasvina se kasvaa todennäköisesti Etelä-Savon ja Pohjois-Karjalan alueilla. Sitä esiintyy runsaasti ravinteisilla ja kosteilla niityillä, lehdoilla ja puolivarjoisissa lehtimetsissä. Muualla Suomessa sitä tavataan puutarhakarkulaisena. 

## Käyttökohteet
Lehtosinilatva on erittäin hyvä mehiläiskasvi. Tätä kukkaa pölyttävät myös perhoset ja kimalaiset. Aikanaan tämä kasvi saattoi olla jopa Suomen suosituin puutarhakasvi. Lehtosinilatva on harventunut viime vuosina huomattavasti.

## Lähteet
* Pratensis 
* 

### Viitteet

## Aiheesta muualla
* Kasviatlas 2022: Lehtosinilatvan (''Polemonium caeruleum'') levinneisyys Suomessa.
* Luontoportti: Lehtosinilatva (''Polemonium caeruleum'')
* Yrttitarha: Lehtosinilatva (''Polemonium caerulea'')
* Integrated Taxonomic Information System (ITIS): ''Polemonium caeruleum'' 
* United States Department of Agriculture (USDA): ''Polemonium caeruleum''
* Flora of China: ''Polemonium caeruleum''
Harri Nuutinen

**Harri Nuutinen** (s. 3. lokakuuta 1962 Helsinki) on suomalainen hanuristi, laulaja ja muusikko. Nuutinen kiertää tanssilavoja aktiivisesti oman Tanssin Taika-orkesterinsa kanssa, perinteistä tanssimusiikkia soittaen. Harri Nuutisen ura alkoi jo 14-vuotiaana, jolloin hän voitti iskelmälaulun SM-kilpailujen vanhan tanssimusiikin sarjan vuonna 1977. Tästä alkoi myös levytysura.

Harri Nuutinen on toiminut myös radioamatöörinä (tunnuksella OH2JBA) vuodesta 1994 alkaen.

## Diskografia
* Harri Nuutinen (1977)
* Syysruskan aikaan (1978)
* Laulellen ja soitellen (1979)
* Ruusu ystävälle (1980)
* Soitto hanurin (1982)
* Harri Nuutinen (1982)
* Harri Nuutinen (1980)
* Tanssissa taikaa on (1999)
* Onnen kulkuri (2014)
* Legendaari 50-vuotisjuhlasinglejulkaisu (2024)
* Illalla (2025) singlejulkaisu

## Lähteet
*  

## Aiheesta muualla
 
*
Virve Nuotio

**Virve Nuotio** (s. 25. syyskuuta 1975 Turku) on suomalainen laulaja, joka levytti kymmenvuotiaana levylle *[[Lasten TV-suosikit|Lasten TV-suosikit]]*. Nuotio voitti Ponnahdus Pinnalle -kilpailun vuonna 1995. Nuotion isä on Arto Nuotio.

## Diskografia
* Grammarissa soi (1997)

## Lähteet
*  

### Viitteet

## Aiheesta muualla
*
Arto Nuotio

**Arto Nuotio** (myös **Aquarius**, s. 9. syyskuuta 1952 Sauvo) on suomalainen laulaja.

## Elämä
Ensimmäisen esiintymisen 7-vuotiaalle Nuotiolle järjesti hänen uimaopettajansa Tamara Lund, jonka pyynnöstä hän lauloi uimakoulun päättäjäisissä ”Tunturin juurella” -iskelmän. Tanssiorkesterin solistina Nuotio esiintyi 15-vuotiaana ja 1970 hän voitti *[[Suosikki]]*-lehden Supertähti 1970 -kilpailun. Palkinnoksi hän pääsi esiintymään Dannyn kesäkiertueelle ja tekemään oman singlelevyn. *Suosikin* päätoimittaja Jyrki Hämäläinen antoi Nuotiolle taiteilijanimen Aquarius kysymättä siitä Nuotion mielipidettä ja tämä sai tietää asiasta lukemalla siitä lehdestä.

Nuotion laulajanuran kiireisintä aikaa oli 1980-luku, jolloin hänellä oli aluksi oma yhtye ja vuodesta 1984 hän oli yhdessä Jussi Lammelan kanssa perustamansa Finlanders-yhtyeen solisti vuoteen 1990. Finlandersin kanssa Nuotio teki noin 2&nbsp;000 keikkaa. Hän jätti yhtyeen vähentääkseen esiintymisiä, vaikka silti hänelle kertyi yli 200 keikkaa vuodessa. Vuonna 2022 Nuotio esiintyi yhä seitsenmiehisen Hariolax-yhtyeen kanssa, mutta vuodesta 2007 hänen päätyönsä on ollut tanssien järjestäminen ja ohjelmamyynti.

Nuotion keikkailu alkoi Pekka Arevan orkesterin laulusolistina. Vuonna 1970 hän osallistui Supertähti -70 -laulukilpailuun, jonka myötä hän pääsi levyttämään ensisinglen "Monja" / "Aina näin teen" taiteilijanimellä Aquarius. Sen jälkeen Nuotio keikkaili Semities-yhtyeen kanssa. Vuonna 1984 perustettiin Finlanders, jossa Nuotio oli laulajana kuusi vuotta, ja vuonna 1990 hän aloitti soolouran.

Nuotio asuu Maskussa.

## Diskografia
* Arto Nuotio – Uuden vuosikymmenen suosikki (1980)
* Saari rakkauden (1991)
* Kuutamoisin illoin (1999)
* Ne haaveet (2001)
* 20 soitetuinta (2009)

## Lähteet
* 

### Viitteet

 

## Aiheesta muualla
*
Quiet Riot (albumi)

**Quiet Riot** on kalifornialaisen hard rock-yhtye Quiet Riotin nimikkoalbumi sekä yhtyeen debyyttialbumi, joka julkaistiin 2. maaliskuuta 1978. Albumilla soittaa kitaraa Randy Rhoads ja se julkaistiin vain Japanissa.

## Kappaleet
# 
# 
#  (The Small Faces)
# 
# 
# 
# 
# 
# 
# 
# 
# 

## Jäsenet
*Kevin DuBrow - Laulu
*Randy Rhoads - Kitara
*Kelly Garni - Basso
*Drew Forsyth - Rummut

## Lähteet

## Aiheesta muualla
* 
*
Esa Nummela

**Esa Nummela** (s. 7. maaliskuuta 1977 Vihti) on suomalainen laulaja, joka osallistui Seinäjoen Tangomarkkinoille vuonna 1998, sijoittuen viiden parhaan joukkoon. Vuonna 2000 Nummela osallistui uudelleen ja sijoittui tangoprinssiksi. 

Sittemmin Nummela on esiintynyt sooloartistina sekä eri kokoonpanoissa. Vuosina 2014–2015 hän soitti Dingossa akustista kitaraa.

## Diskografia
* Esa Nummela (2000)

## Lähteet
*  
### Viitteet
Elämänkatsomustietokasvatus

**Elämänkatsomustietokasvatus** on Suomessa lasten päivähoidossa annettavaa kasvatusta. Se on vaihtoehtoinen uskontokasvatukselle, josta määrää lakiin lasten päivähoidosta vuonna 1983 lisätty toinen pykälä. 

Vuodelta 2000 olevien esiopetuksen opetussuunnitelman perusteiden mukaan elämänkatsomustietokasvatuksen tavoitteena on ”kehittää valmiuksia kohdata vakaumuksellisia kysymyksiä, jotka liittyvät ihmissuhteisiin, kulttuuri-identiteettiin, ihmisen ja luonnon suhteeseen ja yhteisöön. Opetuksessa käsitellään suvaitsevaisuutta ja kohtuullisuutta, oikeudenmukaisuutta ja reiluutta, rohkeutta ja omaa identiteettiä sekä hyväntahtoisuutta ja huolenpitoa”.

Uskonnon ja vakaumuksen vapauden oikeutena turvaa Suomen perustuslain 11 §. Esiopetusikäisten kohdalla oikeutta käyttää huoltaja, joka valitsee joko uskontokasvatuksen tai elämänkatsomustietokasvatuksen. Esiopetuksen eettinen kasvatus on koko esiopetusryhmälle yhteistä.

## Katso myös

* Elämänkatsomustieto

## Lähteet

## Aiheesta muualla

* Eettisestä kasvatuksesta ja kasvusta . Teoksesta *Esiopetus tavoitteellisen oppimispolun alkuna*, Opetushallitus 2001.
* Päiväkodit ja uskonnonvapaus. Uskonnonvapaus.fi.
* Ruokarukous kiusaa monia vanhempia. Ilkka 11.10.2009.
* Anni Kakkola: Päiväkotien uskontokasvatus närästää monissa perheissä. Aamuposti 26.6.2008.
Inha Babakova

**Inha Alvidasivna Babakova** (o.s. **Butkus**, ; s. 27. kesäkuuta 1967 Ašgabat, Turkmenistanin SNT) on ukrainalainen korkeushyppääjä. Hän voitti maailmanmestaruuden Sevillassa 1999, olympiapronssia Atlantassa 1996 sekä useita muita mitaleita ulko- ja sisäratojen MM-kilpailuista. Arvokisamenestyksien lisäksi hän voitti n korkeuden vuosina 1995 ja 1997 sekä sijoittui vuosina 1999 ja 2001 toiseksi. Babakovan ennätys on 205 cm vuodelta 1995.

## Lähteet
Leena Nilsson

**Leena Sisko Nilsson** (s. 5. heinäkuuta 1962 Helsinki) on suomalainen laulaja, jonka laulajanura alkoi vuonna 1978 Ernos-yhtyeessä. Myöhemmin Nilsson lauloi mainoksissa, joista tunnettuja ovat muun muassa Valion "Aina kun mä maitoo juon" sekä "Hyppää Hassen siivelle". Nilsson on osallistunut Suomen Eurovision laulukilpailun alkukarsintoihin useamman kerran, vuosina 1984, 1987 ja 1992. Nilsson oli 1985–2000 naimisissa viihdetaiteilija Heikki "Rele" Kosusen kanssa ja pariskunnalla on yksi poika.

## Diskografia
* *Tää on mun elämää* (1983)
* *Minne tahansa meetkin* (1984)
* *Tyhjät huoneet* (1992)

## Lähteet
*  
### Viitteet

## Aiheesta muualla
* 
* Leena Nilsson YLE:n elävässä arkistossa
Speed – Kuoleman kyydissä

**Speed – Kuoleman kyydissä** (*Speed*) on vuonna 1994 ensi-iltansa saanut yhdysvaltalainen toimintatrilleri. Elokuvan on ohjannut toimintajännärien kuvaajana aiemmin toiminut Jan de Bont, ja pääosia näyttelevät Keanu Reeves, Dennis Hopper ja Sandra Bullock.

## Juoni
Elokuva kertoo poliisista nimeltä Jack Traven, joka yrittää kollegansa Harry Templen kanssa pysäyttää psykopaattista Howard Paynea. Payne asensi suureen pilvenpiirtäjään pommin. Jackin ja Harryn saavuttua paikalle alkaa takaa-ajo, mutta Paynen luullaan kuolleen räjähdykseen. Myöhemmin Payne soittaa Jackille ja ilmoittaa, että hänellä on uusi kohde. Payne on asentanut pommin linja-autoon. Vaaralliseksi tilanteen tekee se, että jos bussin nopeus laskee alle 80 km/h, pommi räjähtää.

## Näyttelijät

## Arvioita
*[[Video-opas|Video-oppaassa]]* vuodelta 1994 Bello Romano kutsuu elokuvaa De Bontin päteväksi esikoisohjaukseksi, joka panostaa ylipitkän juonen sijasta olennaiseen eli vauhtiin. Hän antaa *Speedille* neljä tähteä viidestä, mikä vastaa sanallista arviota ”erinomainen”.

## Lähteet
Thomas Wolfe

**Thomas Clayton Wolfe** (3. lokakuuta 1900 Ashville, New York, Yhdysvallat – 15. syyskuuta 1938 Baltimore, Maryland, Yhdysvallat) oli yhdysvaltalainen kirjailija. Hän julkaisi neljän täysimittaisen romaaninsa ohella muun muassa novelleja, draamaa ja romaaniluonnoksia. Wolfe sairastui viimeisenä elinvuotenaan keuhkokuumeeseen, joka paheni tuberkuloosiksi. Hän kuoli 37-vuotiaana sairauden levittyä aivoihin.

Wolfe käytti romaaninsa *Look Homeward, Angelin* (1929) esikuvina todellisia Ashevillen asukkaita, ja kirja aiheutti ilmestyessään kohun. Toinen arvostettu romaani *You Can’t Go Home Again* ilmestyi täydellisenä vasta postuumisti vuonna 1940. Tuotanto on eeppis-lyyristä omaelämäkertaa. Kirjat saivat lopullisen muotonsa vasta kustantajan käsissä. Sarjan päähenkilössä tapahtuu vähitellen muutos romanttisesta itsekeskeisyydestä yhteiskunnalliseen tiedostavuuteen.

Wolfea pidetään yhtenä 1900-luvun merkittävimmistä yhdysvaltalaisista kirjailijoista. Häneltä sai vaikutteita esimerkiksi Jack Kerouac. William Faulkner esitti arvostavia kommentteja hänen työstään.

Elokuva *Genius* vuodelta 2016 perustuu löyhästi Wolfen elämään, siihen miten hän julkaisi ensimmäiset kirjansa ja tuli tunnetuksi.

## Julkaisuja
* *Look Homeward, Angel* (1929)
* *Of Time and the River* (1935)
* *The Web and the Rock* (1939)
* *You Can’t Go Home Again* (1940)
;Suomennettu novelli
* Arnold Pentland, antologiassa *Kahdestoista Hyvää yötä*, toim. Martti Qvist, Hämeenlinna: Karisto 1961.

## Lähteet

## Aiheesta muualla
* 
*
Marcin Marciniszyn

**Marcin Marciniszyn** (s. 7. syyskuuta 1982 Bystrzyca Kłodzka) on puolalainen pikajuoksija, joka kilpailee pääasiassa 400 metrin juoksussa.

Marciniszyn voitti vuonna 2001 Puolan nuorten mestaruuden 400 metrillä. Kaksi vuotta myöhemmin hän voitti maansa alle 23-vuotiaiden mestaruuden ja Birminghamin MM-hallikilpailuissa hän juoksi 4 × 400 metrin viestijuoksussa alun perin neljänneksi sijoittuneessa Puolan joukkueessa. Myöhemmin joukkue nousi kuitenkin Jerome Youngin ja Yhdysvaltain joukkueen hylkäyksen jälkeen kolmanneksi. Vuonna 2004 hän voitti Puolan mestaruuden 400 metrillä. Vuonna 2005 hän karsiutui Madridin sisäratojen EM-kisoissa 400 metrin alkuerissä ajalla 46,89. Myöhemmin samana vuonna hän voitti Puolan mestaruuden, mutta karsiutui Helsingin MM-kisoissa alkuerissä ajalla 45,97. Seuraavana vuonna hän voitti Puolan sisäratojen mestaruuden. Moskovan sisäratojen MM-kisoissa Marciniszyn karsiutui 400 metrin välierissä, mutta oli samoissa kisoissa mukana Puolan joukkueessa, joka voitti MM-hopeaa 4x400 metrin viestijuoksussa. Myöhemmin samana vuonna hän voitti Puolan mestaruuden ja karsiutui Göteborgin EM-kisojen välierissä ajalla 45,96. 

Marciniszyn voitti Puolan mestaruuden vuonna 2007. Osakan MM-kilpailuissa hän karsiutui 400 metrin alkuerissä ajalla 45,83, mutta oli mukana voittamassa MM-pronssia 4&nbsp;x&nbsp;400 metrin viestissä.
Vuoden 2009 Torinon sisäratojen EM-kisoissa hän voitti jälleen pronssia pitkästä viestistä. Marciniszyn voitti myös Puolan mestaruuden vuonna 2009, mutta Berliinin MM-kilpailuissa hän karsiutui 400 metrin alkuerissä. Vuonna 2010 hän karsiutui alkuerissä Dohan sisäratojen MM-kisoissa ja välierissä Barcelonan EM-kisoissa. Daegun MM-kisoissa 2011 hän karsiutui jälleen välierissä.

## Henkilökohtaiset ennätykset
* 200 metrin juoksu: 21,07 (2011)
* 300 metrin juoksu: 33,20 (2009)
* 400 metrin juoksu: 45,27 (2011) 

## Lähteet
Citroën C3

**Citroën C3** on Citroënin vuodesta 2002 lähtien valmistama pieni henkilöautomalli, joka pienemmän Citroën C2:n kanssa korvasi Citroën Saxon.

## Citroën C3 I (2002–2009)

Ensimmäisen sukupolven C3 esiteltiin Frankfurtin autonäyttelyssä syksyllä 2001. Se oli ensimmäinen malli, joka perustui PSA-konsernin uudelle PF1-pohjalevylle. Pyöreäksi muotoiltu uusi malli tarjosi edeltäjäänsä huomattavasti suuremmat sisätilat. Vuonna 2003 tuli markkinoille kaksiovinen C3 Pluriel, joka on muunneltavissa tavallisesta umpiautosta avoautoksi ja lava-autoksi. 

Vuoden 2002 Euro NCAP -kolaritestistä C3 sai tulokseksi neljä tähteä viidestä. 

Vuonna 2004 esiteltiin C3 X-TR, jonka olemusta on muutettu maastohenkisemmäksi mustilla puskureilla, lokasuojien levityksillä ja kattokaiteilla. 

C3 sai syksyllä 2005 pienen kasvojenkohotuksen, näkyvimmin etupuskuriin ja takavaloihin. 

## Citroën C3 II (2009–2016)

Toisen sukupolven C3 esiteltiin Frankfurtin autonäyttelyssä syksyllä 2009. Se on muotoiltu edeltäjänsä tavoin pyöreäksi, mutta on sitä pidempi, leveämpi ja korkeampi. Vuotta aiemmin oli jo esitelty pieni tila-automalli C3 Picasso. 

Vuoden 2009 Euro NCAP -kolaritestistä C3 sai tulokseksi neljä tähteä viidestä. 

Geneven autonäyttelyssä keväällä 2013 esiteltiin kasvojenkohotuksen kokenut C3, joka sai uudet puskurit ja etusäleikön. Uudessa etupuskurissa oli LED-päiväajovalot. 

## Citroën C3 III (2016–)

Kolmannen sukupolven C3 ensiesiteltiin kesäkuussa 2016 Pariisissa, tämän jälkeen suurelle yleisölle syksyllä järjestetyssä Pariisin autonäyttelyssä.  Edeltäjäänsä verrattuna uusi C3 on viisi senttimetriä pidempi kokonaispituudeltaan ja seitsemän senttimetriä akseliväliltään, mutta viisi senttimetriä matalampi. Malliin saa Citroën C4 Cactuksessa esitellyt auton kylkiä kolhiintumiselta suojaavat Airbump-ilmatyynyt sekä kaksivärimaalauksen. Auto perustuu edelleen samalle PF1-pohjalevylle kuin mallin kaksi edellistä sukupolvea. 

Vuoden 2017 Euro NCAP -kolaritestistä C3 sai tulokseksi neljä tähteä viidestä. Vuonna 2020 uudistettiin muun muassa auton etusäleikköä ja kyljissä olevia Airbump-ilmatyynyjä. 

## Citroën C3 IV (2024–)

Neljännen sukupolven C3 esiteltiin lokakuussa 2023 ja se tuli myyntiin vuonna 2024. Auto perustuu samalle pohjalevylle kuin Fiat Grande Panda ja Opel Frontera. 

## Lähteet

## Aiheesta muualla
Olivia Borlée

**Olivia Borlée** (s. 10. huhtikuuta 1986) on belgialainen pikajuoksija.

Borlée oli Osakan MM-kisoissa 2007 mukana Belgian joukkueessa, joka voitti 4&nbsp;×&nbsp;100 metrin viestijuoksussa MM-pronssia. Joukkueessa juoksivat lisäksi Hanna Mariën, Élodie Ouédraogo ja Kim Gevaert. Belgia juoksi täsmälleen samalla joukkueella Pekingin olympialaisissa 2008 alun perin hopealle 4&nbsp;×&nbsp;100 metrin viestissä. Loppuaika 42,54 oli Belgian-ennätys. Joukkue nousi myöhemmin olympiavoittoon kun edelle sijoittunut Venäjän joukkue hylättiin dopingin takia.

Borlée karsiutui 200 metrin välierissä Göteborgin EM-kisoissa 2006 ajalla 23,90, Berliinin MM-kisoissa 2009 ajalla 23,42, Barcelonan EM-kisoissa 2010 ajalla 23,44 ja Helsingin EM-kisoissa 2012 ajalla 23,66.

## Henkilökohtaiset ennätykset
* 100 metrin juoksu: 11,39 (2007)
* 200 metrin juoksu: 22,98 (2006)

## Lähteet
Lars Vegas

**Lars Vegas** on ruotsalaisen progg-muusikon Lasse Tennanderin esikoisalbumi, joka julkaistiin vuonna 1974. Albumin yksi tunnetuimmista kappaleista on ”Ska vi gå hem till dig”. Levy sisältää yhteensä 11 kappaletta.

## Kappaleet
### A-puoli
#
#
#
#
#

### B-puoli
#
#
#
#
#
#

## Muusikot
* Anders Henriksson, sähköpiano
* Anders Nordh, sähkökitara
* Jan Bandel, rummut
* Janne Persson, piano
* Janne Schaffer, sähkökitara
* Lars Olsson, harmonikka
* Mike Watson, basso
* Palle Sundlin, basso
* Peter Lundblad, kitara
* Tommy Andersson, rummut

### Vierailevat muusikot
* Beverly Glenn, taustalaulu
* David Garriock, taustalaulu
* Göran Wiklund, taustalaulu
* Karin Stigmark, taustalaulu
* Tomas Ledin, taustalaulu

## Lähteet
* Progg.se – Lasse Tennander – Lars Vegas (1974)
Daniel Dąbrowski

**Daniel Dąbrowski** (s. 23. syyskuuta 1983 Łódź) on puolalainen pikajuoksija, jonka päämatka on 400 metriä.

Dąbrowski voitti 2005 Puolan alle 23-vuotiaiden mestaruuden 200 metrin juoksussa sekä 400 metrillä. Hän karsiutui samana vuonna Universiadeissa 400 metrin välierissä ajalla 47,12. Seuraavana vuonna hän voitti Puolan sisäratojen mestaruuden 200 metrillä. Moskovan sisäratojen MM-kisoissa hän karsiutui 400 metrin välierissä ajalla 46,61, mutta oli samoissa kisoissa mukana Puolan joukkueessa, joka voitti 4 × 400 metrin viestijuoksussa MM-hopeaa. Myöhemmin samana vuonna hän juoksi Euroopan cupin superliigassa kolmanneksi ajalla 46,37. Göteborgin EM-kisoissa hän sijoittui neljänneksi ajalla 45,56 ja oli mukana voittamassa EM-pronssia pitkässä viestissä. Kauden lopussa hän juoksi yleisurheilun maailmancupissa viidenneksi. Osakan MM-kisoissa 2007 hän karsiutui 400 metrin alkuerissä, mutta oli mukana voittamassa 4 × 400 metrin viestissä MM-pronssia.

## Ennätykset
* 100 metrin juoksu: 10,58 (2006)
* 200 metrin juoksu: 20,74 (2006)
* 400 metrin juoksu: 45,33 (2007)

## Lähteet
Teaser

**Teaser** (), **teaseri** eli **tiiseri** on lyhyt esittelyfilmi, joka esittelee pian ilmestyvää elokuvaa, videopeliä tai televisio-ohjelmaa. Teaserista ei yleensä saada selville juonta, vaan sen on tarkoitus kertoa tietyn elokuvan, pelin tai televisio-ohjelman olevan tulossa. Teasereita esitetään useimmiten elokuvateattereissa ja niiden pituus on keskimäärin 30–60 sekuntia.

## Katso myös
* Traileri

## Lähteet
Craig Pickering

**Craig Pickering** (s. 16. lokakuuta 1986) on brittiläinen pikajuoksija ja rattikelkkailija.

Pickering voitti 100 metrin juoksussa pronssia Sherbrooken alle 18-vuotiaiden MM-kisoissa 2003 ajalla 10,85 ja kultaa Kaunasin alle 20-vuotiaiden EM-kisoissa 2005 ajalla 10,51. Vuotta myöhemmin hän juoksi Euroopan cupin superliigassa matkan kuudenneksi ajalla 10,47. Vuonna 2007 hän voitti Yhdistyneen kuningaskunnan sisäratojen mestaruuden 60 metrillä. Birminghamin sisäratojen EM-kisoissa hän voitti samalla matkalla hopeaa ajalla 6,59. Osakan MM-kisoissa 2007 hän karsiutui 100 metrin välierissä ajalla 10,29, mutta oli samoissa kisoissa mukana Yhdistyneen kuningaskunnan joukkueessa, joka voitti 4&nbsp;×&nbsp;100 metrin viestijuoksussa MM-pronssia. Saman vuoden alle 23-vuotiaiden EM-kisoissa hän voitti hopeaa 100 metrillä ennätyksellään 10,14 ja kultaa 4&nbsp;×&nbsp;100 metrin viestissä. Pekingin olympialaisissa 2008 hän karsiutui 100 metrin puolivälierissä ajalla 10,18. Torinon sisäratojen EM-kisoissa 2009 hän oli viides 60 metrillä ajalla 6,61.

Pickering on kilpaillut rattikelkkailussa joulukuusta 2012 lähtien. Hän tavoittelee pääsyä Sotšin talviolympialaisiin 2014.

## Henkilökohtaiset ennätykset
:Lähde: Tilastopaja
;Ulkoradat
* 100 metrin juoksu: 10,14 (2007)
* 200 metrin juoksu: 20,89 (2010)

;Sisäradat
* 60 metrin juoksu: 6,55 (2007)

## Lähteet
Luettelo myydyimmistä albumeista

Tämä on **luettelo maailman myydyimmistä albumeista**. Luettelo ei ole kuitenkaan virallinen, sillä myydyistä albumeista ei ole maailmanlaajuisesti tarkkaa lukua, vaan luvut ovat arvioita. Ennen 1980-lukua julkaistujen albumien osalta luettelo ei ole täydellinen, ja se on puutteellinen myös kehitysmaiden osalta.

## Selitykset

                         
## Yli 100 miljoonaa

## 40–49 miljoonaa

## 31–39 miljoonaa

## 26–30 miljoonaa

## 20–25 miljoonaa

## Katso myös
*Luettelo musiikkiartisteista levymyynnin mukaan

## Lähteet

## Aiheesta muualla
*Myydyimmät albumit 
*Myydyimmät albumit Yhdistyneessä kuningaskunnassa
*The Best Selling Albums Ever... Worldwide
Mike Mignola

**Mike Mignola** (s. 16. syyskuuta 1960 Berkeley) on yhdysvaltalainen sarjakuvien käsikirjoittaja ja piirtäjä. Mignola tunnetaan etupäässä Hellboy-sarjakuvan tekijänä. Ensimmäinen Hellboy-tarina *The Seed of Destruction* julkaistiin vuonna 1994 ja ennen tätä Mignola oli piirtänyt sarjakuvia DC:lle ja Marvelille. Mignola on myös työskennellyt elokuvien parissa, muun muassa vuonna 2004 valmistuneen Hellboy-elokuvan ja piirrettyjen Hellboy-elokuvien parissa.
Populaaripsykologia

**Populaaripsykologia** tai **pop-psykologia**  ovat käsitteitä, joilla tarkoitetaan vakavasti otettavan psykologian ulkopuolelle kuuluvaa psykologiaa. Käsitteillä viitataan tarkoitushakuisesti ihmismieltä ja käyttäytymistä tarkasteleviin selitysmalleihin tai teorioihin, jotka perustuvat psykologiaan ja ovat saavuttaneet valtaväestössä kannatusta. Termi on usein halventava ja sillä kuvataan liikaa yksinkertaistavia, vanhentuneita, väärin ymmärrettyjä tai väärin tulkittuja psykologisia selitysmalleja. 

Sosiologian dosentti Janne Kivivuoren mukaan *populaaripsykologia* on helppo tapa heitellä löysiä tulkintoja. Sen perusskeeman oppimisen jälkeen sitä voi soveltaa melkein mihin tahansa.

## Katso myös
* Psykoanalyysi

## Lähteet
Zimmerit

**Zimmerit** oli saksalaisen Chemische Werke Zimmer AG:n toisen maailmansodan aikana kehittämä antimagneettinen suojamassa, jolla estettiin magneettimiinojen tarttuminen panssarivaunun pintaan. Zimmeritiä käytettiin elokuusta 1943 syyskuuhun 1944 kaikkiin saksalaisiin panssarivaunuihin ja telatykkeihin.
## Lähteet

* 
*
Hanna Mariën

**Hanna Mariën** (s. 16. toukokuuta 1982) on belgialainen pikajuoksija ja rattikelkkailija.

Mariën karsiutui Göteborgin EM-kisoissa 2006 200 metrin juoksun välierissä ajalla 23,59. Seuraavana vuonna Osakan MM-kisoissa hän oli mukana Belgian joukkueessa, joka voitti 4 × 100 metrin viestijuoksussa MM-pronssia. Joukkueessa juoksivat lisäksi Olivia Borlée, Élodie Ouédraogo ja Kim Gevaert. Mariën oli jälleen mukana Belgian viestijoukkueessa Pekingin olympialaisissa 2008. Joukkue oli kokonaisuudessaan sama kuin vuotta aikaisemmin Osakassa. Olympialaisissa joukkue sijoittui alun perin toiseksi, mutta nousi myöhemmin olympiavoittoon kun edelle sijoittunut Venäjän joukkue hylättiin dopingin takia.

Vuodesta 2012 lähtien Mariën on kilpaillut rattikelkkailussa.

## Henkilökohtaiset ennätykset
:Lähde: IAAF
* 100 metrin juoksu: 11,41 (2006)
* 200 metrin juoksu: 22,68 (2006)

## Lähteet

## Aiheesta muualla
* Hanna Mariën kansainvälisen rattikelkkailuliiton sivuilla
Marilyn Okoro

**Marilyn Chinwenwa Okoro** (s. 23. syyskuuta 1984 Lontoo) on brittiläinen yleisurheilija, joka kilpailee 400 ja 800 metrin juoksussa.

Okoro juoksi vuoden 2005 Universiadeissa kolmanneksi 800 metrillä ajalla 2.01,90. Seuraavana vuonna hän voitti Yhdistyneen kuningaskunnan nuorten mestaruuden 800 metrillä, sijoittui Melbournen kansainyhteisön kisoissa 800 metrillä seitsemänneksi ajalla 2.01,65 ja karsiutui Göteborgin EM-kisoissa 400 metrin välierissä ajalla 52,94. Vuonna 2007 hän oli neljäs Birminghamin sisäratojen EM-kisoissa 800 metrillä ajalla 2.00,20. Osakan MM-kisoissa hän karsiutui 800 metrin välierissä ajalla 1.59,63, ja oli mukana Yhdistyneen kuningaskunnan joukkueessa, joka voitti 4&nbsp;×&nbsp;400 metrin viestijuoksussa MM-pronssia.  hän sijoittui 800 metrillä kolmanneksi.

Okoro karsiutui 800 metrin alkuerissä Valencian sisäratojen MM-kilpailuissa 2008 ja saman matkan välierissä Pekingin olympialaisissa. Pekingissä Okoro juoksi pitkässä viestissä Britannian joukkueessa, joka sijoittui alun perin viidenneksi mutta nousi myöhemmin olympiapronssille kun edelle sijoittuneet Venäjän ja Valko-Venäjän joukkueet hylättiin dopingin takia vuonna 2016. Kauden 2008 päätteeksi hän oli  kolmas. Vuoden 2009 sisäratojen EM-kisoissa Torinossa Okoro oli mukana voittamassa 4 × 400 metrin viestin hopeaa. Hän sijoittui lisäksi viidenneksi 800 metrillä. Berliinin MM-kilpailuissa hän oli samalla matkalla kahdeksas. Barcelonan EM-kilpailuissa 2010 hän karsiutui 800 metrin alkuerissä ja juoksi Britannian joukkueessa 4&nbsp;×&nbsp;400 metrin viestissä. Joukkue sijoittui alun perin kolmanneksi, mutta nousi myöhemmin toiseksi kun edelle sijoittunut Venäjän joukkue hylättiin dopingin takia. Pariisin sisäratojen EM-kilpailuissa 2011 hän oli kolmas 800 metrillä ja kuului Britannian hopeajoukkueeseen 4&nbsp;×&nbsp;400 metrin viestissä. 800 metrillä hän sijoittui alun perin viidenneksi, mutta nousi myöhemmin kolmanneksi kun hänen edelleen sijoittuneet venäläiset Jevgenija Zinurova ja Julija Rusanova hylättiin dopingrikkomusten takia. Saman vuoden Daegun MM-kilpailuissa Okoro karsiutui 800 metrin välierissä. Istanbulin sisäratojen MM-kilpailuissa 2012 hän karsiutui 800 metrin alkuerissä.

## Henkilökohtaiset ennätykset
:Lähde: IAAF
* 400 metrin juoksu: 52,02 (2006)
* 800 metrin juoksu: 1.58,45 (2008)
* 1 500 metrin juoksu: 4.11,85 (2008)

## Lähteet
Sonic X-treme

**Sonic X-treme** on keskeneräiseksi jäänyt ja julkaisematta jätetty Sonic the Hedgehog -pelisarjan tasohyppelypeli. Sen oli tarkoitus olla ensimmäinen kolmiulotteinen Sonic-peli, mutta kehitys lopetettiin vuonna 1997.  Alun perin se olisi tarkoitus julkaista Sega Mega Drivelle, jolla peli kulki kehitysnimellä **Sonic Mars**, mutta sen jälkeen se vaihdettiin Sega 32X:lle ja lopulta Sega Saturn:lle. Pelissä on erikoista mm. kalansilmätyylillä liikkuva kamera. Sonic on toteutettu spriteilla, jotka perustuvat 3D-malliin, mutta muun muassa pelin pomot (muun muassa Nack the Weasel ja Metal Sonic) ovat 3D-malleja. Pomovastuksen pelimoottorin suunnittelu ja ohjelmointi olisivat olleet todella valmiita siihen mennessä, kun peli peruutettiin teknisten ongelmien takia. Sonic X-tremen sijaan samana vuonna julkaistiin Sonic 3D joka on yläviistosta eli isometrisestä kuvakulmasta kuvattu peli.

## Lähteet

## Aiheesta muualla
* Sonic Retro
Severin Ahlqvist

**Severin Ahlqvist** (15. syyskuuta 1877 – 1946) oli tanskalainen painija. Hän voitti alle 75-kiloisten sarjan kultamitalin kreikkalais-roomalaisen tyylin painissa 1904 Wienin MM-kisoissa. Hänen vanhempansa olivat ruotsalaisia.

## Lähteet
Eder Sánchez

**Eder Sánchez** (s. 21. toukokuuta 1986) on meksikolainen kilpakävelijä.

Sánchez käveli 2004 kävelyn maailmancupissa 10 kilometrin kävelyssä toiseksi ajalla 41.01 ja voitti joukkuekilpailun. Hän sijoittui samana vuonna Grosseton nuorten MM-kisoissa 10&nbsp;000 metrin ratakävelyssä neljänneksi ajalla 41.01,64. Seuraavana vuonna hän oli Helsingin MM-kisoissa kahdeksas 20 kilometrin kävelyssä ajalla 1.20.45. Hän keskeytti kävelyn maailmancupissa vuonna 2006, mutta Osakan MM-kisoissa 2007 hän sijoittui neljänneksi. Hän oli kolmas maailmancupissa 2008 ajalla 1.18.34. Pekingin olympialaisissa 2008 hän käveli 15:nneksi. Berliinin MM-kilpailuissa 2009 hän sijoittui alun perin kolmanneksi ajalla 1.19.22, mutta nousi vuonna 2016 hopealle kun alkuperäinen voittaja Valeri Bortšin hylättiin dopingin takia. Maailmancupissa 2010 Sánchez oli kuudes. Daegun MM-kisoissa 2011 hän oli yhdestoista. Seuraavana vuonna hän sijoittui viidenneksi maailmancupissa ja kuudenneksi Lontoon olympialaisissa. Pekingin MM-kilpailuissa 2015 hän oli viidestoista. Lontoon MM-kilpailuissa 2017 hän keskeytti.

## Henkilökohtaiset ennätykset
* 3&nbsp;000 metrin ratakävely: 11.14,01 (2009)
* 5&nbsp;000 metrin ratakävely: 18.35,36 **AR** (2014)
* 5 kilometrin kävely: 19.17 (2006)
* 10&nbsp;000 metrin ratakävely: 39.46,83 (2011)
* 10 kilometrin kävely: 38.31 (2009)
* 20 kilometrin kävely: 1.18.34 (2008)
* 50 kilometrin kävely: 3.53.19 (2011)

## Lähteet
* 
* 
### Viitteet
Metro-Auto

**MetroAuto** on suomalainen perheyritys, jonka päätoimiala on autojen jälleenmyynti, huolto ja korjaus.

MetroAuto aloitti toimintansa 17.1.1925 Helsingissä Kaisaniemenkadulla myymällä Fordeja toimitusjohtajanaan Gerdt H. Wrede. Sotien jälkeen Kuortaneenkadulle perustettiin autokorjaamo, jossa oli 200 työntekijää. Nykyään yritystä johtaa perheen neljäs sukupolvi.

Vuonna 2012 konsernin liikevaihto oli 383 miljoonaa euroa, työntekijöitä oli yli 800 ja myynti yli 19 000 autoa.

## Lähteet
* Metroauto.fi - konserni
Ignazio Fabra

**Ignazio Fabra** (25. huhtikuuta 1930 Palermo, Italia – 13. huhtikuuta 2008 Genova, Italia) oli italialainen painija ja olympiamitalisti. Kahden olympiahopean lisäksi Fabra voitti urallaan maailmanmestaruuden ja kaksi MM-hopeaa. Hän oli kuuromykkä.

Vuonna 1951 Fabra voitti Välimeren kilpailuissa kultaa kreikkalais-roomalaisessa painissa 52 kilogramman sarjassa. Seuraavana vuonna Helsingin olympialaisissa hän saavutti hopeaa hävittyään loppuottelussa Neuvostoliiton Boris Gurevitšille. Karlsruhen MM-paineissa 1955 hän voitti maailmanmestaruuden kukistettuaan loppuottelussa neuvostoliittolaisen Nail Garajevin. Seuraavana vuonna Melbournen olympialaisissa hän jäi jälleen hopealle kultamitalin mentyä neuvostoliittolaiselle Nikolai Solovjoville. 

Rooman olympialaisissa 1960 Fabra kilpaili vapaapainissa, jossa hän sijoittui 52 kilogramman sarjassa viidenneksi. MM-kilpailuissa 1962 Toledossa hän kilpaili jälleen kreikkalais-roomalaisessa painissa ja sijoittui hopealle neuvostoliittolaisen Sergei Rybalkon takana. Välimeren kilpailuissa 1963 hän saavutti hopeaa kuten myös samana vuonna Helsingborgin MM-kilpailuissa, missä kultamitali meni jugoslavialaiselle Borijove Vukoville. Tokion olympialaisissa 1964 hänen sijoituksensa oli neljäs. Fabran viimeiseksi esiintymiseksi kansainvälisissä arvokilpailuissa jäi 1965 Tampereen MM-kilpailut, joissa hän sijoittui seitsemänneksi. 

Italian-mestaruuksia Fabra voitti uransa aikana kymmenen kreikkalais-roomalaisessa painissa.

## Lähteet
Käpy selän alla

**Käpy selän alla** () on Mikko Niskasen ohjaama suomalainen elokuva vuodelta 1966. Se kertoo neljän kaupunkilaisnuoren telttaretkestä metsässä. *Käpy selän alla* on nykyään kulttielokuvan maineessa, koska sen katsottiin kuvastavan 1960-luvun nuorison asenteita erittäin terävästi. Elokuva ajoittuu seksuaalisen vallankumouksen kynnykselle.

Elokuva kuvattiin kuukauden aikana kesällä 1966 Puulavedellä. Suurin osa elokuvan dialogia ja osa kohtauksia on näyttelijöiden itsensä improvisoimaa. Tanssilavakohtauksessa esiintyi suomalainen The Creatures -yhtye, jonka rumpalina toimi Remu Aaltonen ja solistina Kirka.

Elokuva sai vuoden 1967 gaalassa kuusi Jussi-patsasta ja lisäksi ohjaaja Mikko Niskanen ja leikkaaja Juho Gartz saivat valtion elokuvataiteilijapalkinnot.

Elokuvasta on valmistettu myös HD-versio, joka sai ensiesityksensä televisiossa vuonna 2016.

## Tarina
Neljä nuorta helsinkiläistä, Santtu ja Riitta sekä Timppa ja Leena, lähtevät telttailemaan metsään. Santtu ja Riitta kuhertelevat avoimesti, mutta Leena on hyvin pidättyväinen Timppaa kohtaan. Santtu ja Leena alkavat käydä syvällisiä keskusteluja elämästä. Santtu huomaa Leenan kokemattomuuden ja toteaa, että Leena pitää "vapauttaa".

Kun nuoret ovat käymässä läheisessä maalaistalossa, talon pikkutyttö saa kyyn pureman ja lääketiedettä opiskeleva Timppa alkaa hoitaa tyttöä. Tällä välin Santtu ja Leena livahtavat läheiseen metsään ja rakastelevat. Kun he palaavat leiripaikkaan Riitan ja Timpan luo, Riitta aavistaa että jotain on tapahtunut. Illalla he lähtevät nelistään lavatansseihin ja juovat itsensä humalaan. Leiriin palattuaan Riitta alkaa avautua humalassa Santulle. Seuraavana päivänä Leena pakkaa matkalaukkunsa ja lähtee yksin takaisin kaupunkiin.

## Rooleissa

## Palkinnot
* Parhaan miespääosan Jussi: Jukka Sipilä
* Parhaan ohjauksen Jussi: Mikko Niskanen
* Parhaan musiikin Jussi: Kaj Chydenius
* Parhaan kuvauksen Jussi: Esko Nevalainen
* Parhaan käsikirjoituksen Jussi: Marja-Leena Mikkola
* Paras tuottaja: FJ-Filmi Oy

## Lähteet
* 

### Viitteet

## Aiheesta muualla
* Ylen Elävä arkisto: Käpy selän alla -elokuvan tähdet haastattelussa
L. P. Hartley

**Leslie Poles Hartley** (30. joulukuuta 1895 – 13. joulukuuta 1972) oli brittiläinen kirjailija. Hän julkaisi romaaneja ja novelleja.

Hartley syntyi Whittleseyssä Cambridgeshiressa. Hän oli pitkään melko vähäinen nimi ennen kuin menestysteos *The Go-Between* (suom. *Sananviejä*, 1955) ilmestyi Lontoossa vuonna 1953. Kirjasta on Joseph Losey ohjannut elokuvan *[[Sanansaattaja (vuoden 1971 elokuva)|Sanansaattaja]]* (1971). Siitä on tehty myös samanniminen televisioelokuva (2015). David Earl on säveltänyt tarinan vuonna 1991 oopperaksi.

Hartley tukahdutti homoseksuaalisuutensa myöhäisimpiin vuosiinsa saakka. Kärsittyään henkisen romahduksen 1920-luvun alussa Hartley vietti runsaasti aikaa Venetsiassa Italiassa. Hänelle myönnettiin vuonna 1947 James Tait Blackin muistopalkinto ja vuonna 1956 CBE. Hän kuoli 76-vuotiaana.

## Suomennetut teokset
* *Sananviejä* (*The gobetween*); suom. J. A. Hollo. Tammi, 1955. (Keltainen kirjasto 6.)
;Novellit
* "Ajatus", antologiassa: *Englantilaiset aaveet*, suom. ja toim. Sari Kallioinen ja Anita Puumalainen, WSOY 1994
* "Matkaava hauta", suom. Matti Rosvall, antologiassa *Paha vieras*, WSOY 1996
* "Päivällinen kolmelle tai neljälle", suom. Kari Salminen, antologiassa *Murha à la carte*, Book Studio 1996
* "Vieras maan äärestä" ("Visitor from down under"), suom. Matti Rosvall, antologiassa: *Wendigo ja muita yliluonnollisia kauhukertomuksia*. Jalava, 2015, 

## Lähteet
Bingölin maakunta

**Bingölin maakunta** on yksi Turkin 81 maakunnasta. Maakunta tunnettiin nimellä **Çapakçur** vuoteen 1950 asti. Sen naapurimaakuntia ovat Tunceli, Erzurum, Muş, Diyarbakır, Erzincan ja Elazığ. Maakunnan pinta-ala on 8 125 km². Vuoden 2015 lopussa arvioitu väkiluku oli 267&nbsp;184. Maakunnassa puhutaan pääasiassa zazan kieltä, turkin kieltä ja kurdia.

## Piirikunnat
*Adaklı 
*Bingöl
*Genç 
*Karlıova
*Kiğı 
*Solhan
*Yayladere
*Yedisu

## Lähteet
Geórgios Papadópoulos

**Geórgios Papadópoulos** (, 5. toukokuuta 1919 – 27. kesäkuuta 1999) oli Kreikan sotilasvallankaappauksen johtaja vuonna 1967 ja kaappausta seuranneen Kreikan sotilasjuntan johdossa vuosina 1967–1974.

Papadópoulos oli osallisena jo vuoden 1956 epäonnistuneessa vallankaappausyrityksessä. Vuonna 1964 hän nousi otsikoihin pidätettyään alaisiaan ja siviileitä syytettyinä armeijan ajoneuvoihin kohdistuneesta sabotaasista. Sabotaasi-isku todettiin Papadópouloksen itsensä teettämäksi, ja sen tarkoitus oli osoittaa, että silloisen hallituksen vallassa ollessa kommunistit saivat vaarantaa kansakunnan turvallisuuden.

Vuonna 1967 Papadópoulos yhdessä muiden oikeistolaisten upseerien kanssa käytti tilannetta hyväkseen, kun kuninkaalla ja pääministerillä oli erimielisyyksiä, ja Kreikan sotilasjuntta kaappasi vallan. Lähes ensi töikseen juntta vangitutti viisituhatta kommunistia. Kuningas Konstantin II:n yritettyä vastavallankumousta juntta luopui siviilien nukkehallituksen johtajanaan Konstantínos Kóllias tukemisesta, eversti Geórgios Zoitákis nimitettiin valtionpäämieheksi ja Papadópoulos pääministeriksi. Hän yhdisti pääministerin toimeen myös ulkoasiainhallinnon, puolustuksen, koulutuspolitiikan ja hallituspolitiikan. 

Vallan keskittäminen jatkui kesäkuussa 1973, kun Papadópoulos seurasi Zoitákista presidentin virassa. Hän pysyi vallassa aina marraskuuhun 1973, jolloin Dimítrios Ioannídis syrjäytti hänet seuraavassa vallankaappauksessa. Vuonna 1974 järjestettiin vaalit, ja niiden jälkeen Papadópoulos vangittiin ja tuomittiin kuolemaan. Rangaistus muutettiin elinkautiseksi vankeudeksi. Vankilassa ollessaan Papadópoulos kieltäytyi armahduksesta, koska hänen olisi se saadakseen ollut kaduttava tekojaan. Hän kuoli vankilassa 80-vuotiaana syöpään vuonna 1999.

## Lähteet
American Wind Energy Association

The **American Wind Energy Association** (AWEA) on Yhdysvaltojen tuulivoimayhdistys. Jäseninä on turbiinivalmistajia, tuuliprojektien vetäjiä, energiayrityksiä, tutkijoita ja muita aiheesta kiinnostuneita. Yhdistys perustettiin vuonna 1974.

## Katso myös
* European Wind Energy Association
* British Wind Energy Association
* Bundesverband Windenergie
* Tuulivoima Yhdysvalloissa
* Luettelo tuulivoimalaitoksien valmistajista

## Aiheesta muualla
* AWEA:n kotisivu
Muşin maakunta

**Muşin maakunta** on maakunta Turkissa. Sen pinta-ala on 8,196 km².  Vuoden 2015 lopussa arvioitu väkiluku oli 409&nbsp;000. Sen pääkaupunki on Muş.

## Piirikunnat
*Bulanık
*Hasköy
*Korkut
*Malazgirt
*Muş
*Varto

## Lähteet

## Aiheesta muualla
*Sää Muşissa
Parthamasiris

**Parthamasiris** oli Armenian kuningas noin vuosina 112–114. Hän oli Parthian kuninkaan Pakoros II:n poika. Parthamasisiksen veli Exedares oli Armenian kuningas, mutta Pakoroksen kuoltua hänen veljensä Osroes I syrjäytti Exedareksen ja nimitti Parthamasisiksen uudeksi kuninkaaksi. Rooman keisari Trajanus ei kuitenkaan hyväksynyt Parthamasisista, koska Roomalla ja Parthialla oli sopimus, jonka mukaan roomalaisten piti hyväksyä Armenian kuningas ennen kuin tämä saattoi astua valtaan. Trajanus aloitti tästä syystä sodan Parthiaa vastaan ja valtasi Armenian vuoteen 114 mennessä miltei ilman taistelua. Parthamasiris saapui Trajanuksen luokse ja asetti diadeeminsa Trajanuksen jalkojen juureen siinä toivossa, että tämä palkitsisi hänet nimittämällä hänet kuninkaaksi. Trajanus päätti kuitenkin julistaa Armenian Rooman provinssiksi. Parthamasiris kuoli tämän jälkeen epäselvissä olosuhteissa.

## Lähteet
*
Goffredo Parise

**Goffredo Parise** (8. joulukuuta 1929 – 31. elokuuta 1986) oli italialainen kirjailija. 

Parise syntyi Vicenzassa Ida Wanda Bertolin ja nimeltään tuntemattoman isän pojaksi. Perhe vietti tulevan kirjailijan varhaiset elinvuodet köyhyydessä, mutta tilanne alkoi muuttua äidin mentyä vuonna 1937 naimisiin paikallisen sanomalehden johtaja Osvaldo Parisen kanssa. Perhe muutti Venetsiaan, jossa Parisen ensimmäinen romaani *Il ragazzo morto e le comete* julkaistiin vuonna 1951.

*Il ragazzo morto e le cometea* seurasi vuonna 1953 *La grande vacanza* ja vuonna 1954 menestysteos *Il prete bello*, jonka myös Tammen Keltainen kirjasto julkaisi vuonna 1957 Suomessa nimellä *Kaunis pappi*. 

Romaanikirjailijan uransa ohella Goffredo Parise toimi lehtimiehenä ja 1960-luvulta alkaen elokuvien käsikirjoittajana. Hän oli vuosina 1957–1963 naimisissa Maria Costanza Speronin kanssa. Hän jatkoi uraansa 1980-luvun alkuun saakka, mutta kuoli Trevisossa 56-vuotiaana. 

Parise palkittiin Viareggio-palkinnolla 1965 ja Strega-palkinnolla 1982. 

## Suomennetut teokset
* *Kaunis pappi* (*Il prete bello*), suom. Ilmari Lahti, Helsinki: Tammi 1957 Sarja: Sarja	Keltainen kirjasto 12
;Novellit
* Amerikkalaiset Vicenzassa, suom. Eila Kostamo, teoksessa: *Vuoden novellit*, toim. Pekka Tarkka Hki: Tammi 1967
* Sielu, suom. Veera Alanärä, teoksessa: *[[Italialaisia kertomuksia 1900-luvulta]]*, toim. Rolando Pieraccini, Lauttasaari Press 2007 

## Aiheesta muualla

* Parise, Goffredo, Kirjasampo
IAAF:n yleisurheilufinaali 2007

**** järjestettiin vuonna 2007 viidennen kerran. Finaali järjestettiin Stuttgartissa Gottlieb-Daimler-Stadionilla 22.–23. syyskuuta.

## Lajien kolme parasta
### Miehet

### Naiset

## Lähteet
* http://www.iaaf.org/WAF07/index.html
Kristian Gullichsen

**Kristian Valter Alexander Gullichsen** (29. syyskuuta 1932 Helsinki – 17. maaliskuuta 2021 Helsinki) oli suomalainen arkkitehti, yksi 1900-luvun lopun keskeisistä suomalaisista modernisteista. Hän suunnitteli sekä asuinrakennuksia että kirkkoja ja muita julkisia rakennuksia.

## Ura
Gullichsen harjoitteli opiskeluaikanaan Alvar Aallon, Toivo Korhosen sekä Kaija ja Heikki Sirenin arkkitehtitoimistoissa. Hän valmistui Teknillisestä korkeakoulusta vuonna 1960 ja hoiti omaa toimistoaan 1961–1973. Vuosina 1973–1994 hänellä oli yhteinen toimisto Timo Vormalan ja Erkki Kairamon kanssa. Vuodesta 1994 hän oli Gullichsen–Vormala-arkkitehtitoimiston osakas.

Vuosina 1965–1967 Gullichsen oli Suomen rakennustaiteen museon näyttelyjohtaja ja 1988–1993 taiteilijaprofessori.

Gullichsen suunnitteli paljon asuintaloja varsinkin 1960-luvulla. Hän suunnitteli myös kirkkoja ja muita julkisia rakennuksia. Monet merkittävimmistä suunnitelmista syntyivät arkkitehtuurikilpailujen tuloksena. Kauniaisten kirkko (1983) ja Pieksämäen Kulttuurikeskus Poleeni (1989) ilmentävät Gullichsenin persoonallista tyyliä. Vuonna 1989 valmistunut Stockmannin tavaratalon laajennus herätti paljon keskustelua aikanaan. 2000-luvun toteutuksia ovat muun muassa Suomen suurlähetystö Tukholmassa (2002) ja Lleidan yliopiston kirjasto (2004) Espanjassa.

Gullichsenille myönnettiin professorin arvo vuonna 1986. Hän sai Pro Finlandia -mitalin vuonna 1996 ja Prinssi Eugen -mitalin vuonna 2004. Vuonna 1978 hän sai arkkitehtuurin valtionpalkinnon yhdessä Timo Vormalan ja Erkki Kairamon kanssa. Vuoden betorirakenteesta hänet on palkittu 1990, 1996 ja 2004. Vuonna 2010 hänestä tuli Aalto-yliopiston kunniatohtori.

## Perhe
Gullichsen on Ahlström-yhtiön johtajan Harry Gullichsenin ja taidemesenaatti Maire Gullichsenin poika. Professorit Lilli Alanen ja Johan Gullichsen ovat hänen sisaruksensa. Gullichsen oli kahdesti naimisissa, ja hänellä on viisi lasta. Taiteilija Alvar Gullichsen on Kristian Gullichsenin poika.

## Töitä

File:Malmi church.JPG| Malmin kirkko, 1981
File:Kauniaisten kirkko 1.JPG|Kauniaisten kirkko, 1983
File:Stockmannin uusi osa 2013.jpg|Stockmannin tavaratalon laajennus, 1989
File:Myllytien Olympos 1 5981.JPG|Myllytien Olympos (asuintalo), 1995
File:Finska ambassaden September 2014.jpg|Suomen suurlähetystö, Tukholma, Ruotsi, 2002


## Katso myös
* Gullichsen

## Lähteet

## Kirjallisuutta
* 
* Brandolini, Sebastiano 2000. *Kristian Gullichsen, Erkki Kairamo, Timo Vormala: Architecture 1969–2000*. Milan: Skira. 

## Aiheesta muualla

* Gullichsen Vormala Arkkitehdit Ky
* Gullichsenin haastattelu 2012  SAFA
* 
* Kristian Gullichsenin muistokirjoitus ''Helsingin Sanomissa''.
Vantaan kaupunginmuseo

**Vantaan kaupunginmuseo** on Vantaan kaupungin ylläpitämä museo, jonka päätoimipiste on vuonna 1862 rakennetussa Tikkurilan vanhassa asemarakennuksessa Tikkurilan kaupunginosassa. Sillä on näyttely- ja tapahtumatoimintaa myös Håkansbölen kartanossa, ja sen kokoelmapalvelut ovat Hiekkaharjussa.

Museoon on vapaa pääsy. Kaupunginmuseo esittelee vaihtuvissa näyttelyissään Vantaan, entisen Helsingin maalaiskunnan ja Helsingin pitäjän historiaa ja nykyilmiöitä. Museo tutkii alueen historiaa sekä kerää kokoelmiinsa siihen liittyvää esineistöä, kuvamateriaalia, asiakirjoja, muistitietoa sekä kirjallisuutta. Museo osallistuu myös kulttuuriympäristön suojeluun, toimii alansa asiantuntijana ja julkaisee tutkimusaiheisiinsa liittyvää kirjallisuutta. Kaupunginmuseo kuuluu Vantaan kaupungin vapaa-ajan lautakunnan tehtäväalueeseen.

Kulkuyhteydet nykyisen Tikkurilan rautatieaseman välittömässä läheisyydessä, entisessä asemarakennuksessa sijaitsevaan museoon ovat hyvät.

## Tutkimustyötä ja julkaisuja
Vantaan kaupunginmuseo tekee monipuolista tutkimus- ja kartoitustyötä yhteystyössä muiden tahojen kanssa esimerkiksi kaupunkialueen arkeologiaan, kulttuurihistoriaan ja perinteeseen liittyen. Museo myös julkaisee sekä omia tutkimuksiaan ja selvityksiään että muita Vantaan kaupungin historiaan liittyviä teoksia. 

## Katso myös
*Rock’n Vantaa

## Lähteet

## Aiheesta muualla
Viva Laughlin

**Viva Laughlin** on CBS:n komedia, musikaali ja draamasarja. Se pohjautuu BBC:n esittämään murhamysteeri-musikaaliin Blackpool. Ensimmäinen esitys oli Yhdysvalloissa 18. lokakuuta 2007 ja viimeinen 21. lokakuuta 2007. Yhdysvalloissa sarja sai murskakritiikin ja sitä näytettiin vain kaksi jaksoa. 

## Näyttelijät

## Jaksot

## Lähteet

## Aiheesta muualla
* 
* Viva Laughlin Tv.com -sivustolla
Luettelo Marnen kunnista

Tämä on **luettelo [[Marne (departementti)|Marnen]] departementin kunnista** Ranskassa. Departementissa on 617 kuntaa.

* (CAC) *[[Châlons-en-Champagne|Communauté d'agglomération de Châlons-en-Champagne]]*, luotu vuonna 2000.
* (CAR) *[[Reims|Communauté d'agglomération de Reims]]*, luotu vuonna 2004.
Ra’annana

**Ra’annana** () on kaupunki Israelissa Keski-Israelin hallintoalueella. Kaupungin perustivat Yhdysvalloista saapuneen juutalaiset siirtolaiset vuonna 1922 ja sen asukasluku vuoden 2016 lopussa oli 71&nbsp;686.

## Historia

Ra’annanan moshavah perustettiin vuonna 1922. Sen ensimmäiset asukkaat olivat juutalaisia siirtolaisia Yhdysvalloista. Alueen maan osti Palestine Land Development Company ja siirtolaiset alkoivat aluksi kasvattaa karjaa. Toiminta ei kuitenkaan ollut kovin tuottoisaa. 1930-luvulla alettiin hyödyntää alueen runsaita pohjavesivarantoja, joita käytettiin sitrusviljelmien perustamiseen. Samaan aikaan paikalle saapui uusia siirtolaisia. Sitrushedelmien kysyntä romahti toisen maailmansodan aikana ja maataloutta monipuolistettiin. Paikalle alkoi myös kehittyä teollisuutta. Sionistit Yhdysvalloista ja Etelä-Afrikasta rahoittivat uusien asuintalojen rakentamista. Vuonna 1947 kaupungin asukasluku oli 3&nbsp;800. Kaupungin kasvu nopeutui vuoden 1948 Israelin itsenäisyyssodan jälkeen ja vuonna 1968 asukkaita oli jo 11&nbsp;900. Kaupungin kasvaessa se nieli itseensä entisiä maatalousalueita. Vuonna 1981 Ra’annana sai kaupungin aseman.

## Talous
Ra’annana on Tel Avivin kaupungin reunavyöhykettä ja sinne on keskittynyt eri alojen teollisuutta. Korkean teknologian yrityksistä kaupungissa toimii esimerkiksi Amdocs.

## Väestö
Ra’annanan asukasluku vuoden 2016 lopussa oli 71&nbsp;686. Monet kaupungin juutalaiset siirtolaiset ovat saapuneet englanninkielisistä maista.

## Lähteet

## Aiheesta muualla

*Kaupungin virallinen kotisivu
Liikenneympyräkoira

**Liikenneympyräkoirat** () ovat alun perin Ruotsissa alkunsa saaneita ja siellä suurta suosiota keränneitä koiraa esittäviä veistoksia, joita on sijoitettu liikenneympyröiden sisään. Koiria esittäviä teoksia alettiin sijoittaa liikenneympyröihin joka puolella Ruotsia syksyllä 2006.

## Historia
Vuonna 2006 Linköpingin liikenneympyröihin alkoi ilmaantua koiria esittäviä teoksia, kun erääseen liikenneympyrään sijoitettu kuvanveistäjä Stina Opitzin betonista tekemä koirapatsas joutui vandalismin kohteeksi ja jouduttiin poistamaan paikoiltaan. Patsaan ollessa korjattavana paikallinen taiteilijaryhmä Akademi Vreta Kloster sijoitti liikenneympyrään sekarotuista koiraa esittävän puusta valmistetun patsaan. Median kerrottua tapauksesta koirapatsaita alkoi ilmestyä myös kaikkialle muualle Ruotsiin.

Syksyllä 2007 Ruotsissa nousi kohu, kun taiteilija Lars Vilks piirsi islamin profeetta Muhammedin liikenneympyräkoirana.

## Lähteet
*Verkkolehti Uutiskynnys: Ruotsalaistaiteilija maan alla , 20.9.2007 

## Aiheesta muualla
Lazar Berman

**Lazar Naumovitš Berman** (, 26. helmikuuta 1930 – 6. helmikuuta 2005, Firenze, Italia) oli venäläinen pianisti.

Berman syntyi juutalaisille vanhemmille Leningradissa, nykyisessä Pietarissa. Hän aloitti pianonsoiton hyvin varhaisella iällä äitinsä Annan johdolla ja jatkoi 9-vuotiaasta opintojaan Moskovassa. Häntä opettivat muiden muassa Sviatoslav Richter, Vladimir Sofronitski ja Maria Judina. 

Berman esitti jo pian Mozartin 25. pianokonserton Moskovan filharmonisen orkesterin johdolla. Vuonna 1941 hänet kuitenkin evakuoitiin toisen maailmansodan tieltä Kuibyševiin, nykyiseen Samaraan. 

Huomattavaa kansainvälistä mainetta Lazar Berman saavutti vasta Yhdysvaltain-kiertueensa jälkeen 1975. Hän pääsi levyttämään muiden muassa Herbert von Karajanin ja Claudio Abbadon kanssa. 1980-luvulla neuvostoviranomaiset alkoivat tietoisesti rajoittaa Bermanin mahdollisuuksia esiintyä ulkomailla. Asiaintilaa pahensi pianistin juutalaisuus ja se, että hän oli jäänyt kiinni Neuvostoliitossa kielletyn yhdysvaltalaisen kirjallisuuden maahantuonnista. 

Berman asettui vuonna 1990 vakituisesti Italiaan. Vuodesta 1995 hän asui Firenzessä, jossa lopulta kuoli sydänkohtaukseen 74-vuotiaana. Hän oli vuodesta 1961 naimisissa pianistivaimonsa Valentinan kanssa; parilla oli poika Pavel.